വ്യവസായഅക്കാദമിക് പങ്കാളിത്തത്തില് നേട്ടങ്ങളുമായി സാങ്കേതിക സര്വകലാശാല 25 ലക്ഷം രൂപയുടെ സര്ക്കാര് പദ്ധതികള് ഏറ്റെടുത്ത് നടപ്പിലാക്കി വ്യവസായഅക്കാദമിക് സഹകരണത്തില് പുതിയ നേട്ടങ്ങള് കൈവരിച്ച് എപിജെ അബ്ദുള് കലാം സാങ്കേതിക സര്വകലാശാല. അഫിലിയേറ്റഡ് കോളേജുകളുടെ സഹകരണത്തോടെ ഏകദേശം 25 ലക്ഷം രൂപയുടെ പ്രോജക്ടുകള് ആണ് വിവിധ സര്ക്കാര് സ്ഥാപനങ്ങള്ക്കും വകുപ്പുകള്ക്കുമായി സര്വകലാശാല ഇതുവരെ നടപ്പിലാക്കിയത്. സര്വകലാശാലയുടെ കീഴില് പ്രവര്ത്തിക്കുന്ന ഇന്ഡസ്ട്രി അറ്റാച്ച്മെന്റ് സെല് വഴിയാണ് വ്യവസായഅക്കാദമിക് പങ്കാളിത്തം സര്വകലാശാല ഉറപ്പുവരുത്തുന്നത്. എന്ജിനീയറിംഗ് കോളേജ് അധ്യാപകരുടെയും വിദ്യാര്ത്ഥികളുടെയും സാങ്കേതിക നൈപുണ്യങ്ങള് ഉപയോഗപ്പെടുത്തിയാണ് വിവിധ സര്ക്കാര് സ്ഥാപനങ്ങളുടെയും വകുപ്പുകളുടെയും സാങ്കേതിക പ്രശ്നങ്ങള്ക്ക് സര്വകലാശാല പരിഹാരം കാണുന്നത്. ഇന്ഡസ്ട്രി അറ്റാച്ച്മെന്റ് സെല് നടപ്പിലാക്കുന്ന പദ്ധതികള്ക്ക് സിംഗിള് വിന്ഡോ പ്രോജക്ട് ഫെസിലിറ്റേഷന് സിസ്റ്റം വഴി എല്ലാ കോളേജുകള്ക്കും അപേക്ഷിക്കാമെങ്കിലും, പ്രൊജക്റ്റ് നല്കുന്ന സ്ഥാപനമാണ് വ്യവസ്ഥകള്ക്കനുസൃതമായി കോളേജുകളെ തിരഞ്ഞെടുക്കുന്നത്. കേരള സ്റ്റേറ്റ് ഇന്ഫൊര്മേഷന് ടെക്നോളജി മിഷനുവേണ്ടി നടപ്പിലാക്കിയ ഓപണ് സ്ട്രീറ്റ് മാപ്പിംഗ്, തീരദേശ ഹൈവേയുടെ സംയോജിത വികസനത്തിന് ഡിപിആര് തയ്യാറാക്കുന്നതിനുള്ള ട്രാഫിക് സര്വേകള്, കേരള ഇറിഗേഷന് ഇന്ഫ്രാസ്ട്രക്ച്ചര് ഡവലപ്മെന്റ് കോര്പ്പറേഷന് വേണ്ടി കമ്മ്യൂണിറ്റി മൈക്രോ ഇറിഗേഷന് സംവിധാനം തുടങ്ങിയവയാണ് സര്വകലാശാല ഇതുവരെ നടപ്പിലാക്കിയ പദ്ധതികള്. കൂടാതെ നിഷിനായുള്ള ഡിസൈന് ഓഫ് ആര്ഗുമെന്റേറ്റീവ് ആന്ഡ് അസിസ്റ്റീവ് കമ്മ്യൂണിക്കേഷന് ഉപകരണം, ഉപയോഗിച്ച ലാപ്ടോപ്പുകള് നന്നാക്കുക, പള്സ് ഓക്സിമീറ്ററിന്റെ സാങ്കേതിക കൈമാറ്റം, ഓക്സിജന് കോണ്സെന്ട്രേറ്ററുകള് തുടങ്ങിയ കാലിക പ്രസക്തമായ പ്രോജക്ടുകളും സര്വകലാശാല നടപ്പിക്കാക്കിയിട്ടുണ്ട്.